Document ID: /roh_data/filtered/fineweb-2-filterrobots_roh.jsonl.gz/8290

Avant quatter onns aveva Roger Federer anc declassà Mischa Zverev (ATP 29) a Halle cun 6:0 e 6:0. Quella gia ha Federer stuì cumbatter fin il davos bal per pudair far il pass en il quartfinal dal turnier sin pastget che vala sco turnier da preparaziun sin il punct culminant, il Grand Slam a Wimbledon.
Impurtant success en vista a Wimbledon
Grazia a la victoria encunter Mischa Zverev dastga Federer lantschar il turnier a Wimbledon sco il numer 4, anc avant ses collega Stan Wawrinka ch’ha pers a Queen’s Club gia en l’emprima runda. Quai munta che Federer n’ha fruntass betg gia en il quartfinal dal Grand Slam a Londra sin ils dals top quatter dal mund.
Uss spetga in ulteriur mattadur local
En il quartfinal frunta Roger Federer danovamain sin in Tudestg, numnadamain sin Florian Mayer. Encunter il numer 134 dal mund ha Federer gudagnà fin oz tut ils set duels.
RR novitads 20:00